CELEX: 32013R0148
Language: fi
Date: 2012-12-19 00:00:00
Title: Komission delegoitu asetus (EU) N:o 148/2013, annettu 19 päivänä joulukuuta 2012 , OTC-johdannaisista, keskusvastapuolista ja kauppatietorekistereistä annetun Euroopan parlamentin ja neuvoston asetuksen (EU) N:o 648/2012 täydentämisestä kauppatietorekistereihin ilmoitettavien tietojen vähimmäisyksityiskohtia koskevien teknisten sääntelystandardien osalta  ETA:n kannalta merkityksellinen teksti

23.2.2013   
            
            
               FI
            
            
               Euroopan unionin virallinen lehti
            
            
               L 52/1
            
         KOMISSION DELEGOITU ASETUS (EU) N:o 148/2013,
   annettu 19 päivänä joulukuuta 2012,
   OTC-johdannaisista, keskusvastapuolista ja kauppatietorekistereistä annetun Euroopan parlamentin ja neuvoston asetuksen (EU) N:o 648/2012 täydentämisestä kauppatietorekistereihin ilmoitettavien tietojen vähimmäisyksityiskohtia koskevien teknisten sääntelystandardien osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan keskuspankin lausunnon (1),
   ottaa huomioon OTC-johdannaisista, keskusvastapuolista ja kauppatietorekistereistä 4 päivänä heinäkuuta 2012 annetun Euroopan parlamentin ja neuvoston asetuksen (EU) N:o 648/2012 (2) ja erityisesti sen 9 artiklan 5 kohdan,
   sekä katsoo seuraavaa:
   
               (1)
            
            
               Jotta voitaisiin toimia joustavasti, vastapuolen olisi voitava antaa sopimuksesta ilmoittaminen toisen vastapuolen tai kolmannen osapuolen tehtäväksi. Vastapuolten olisi myös voitava sopia, että ne antavat ilmoittamisen tehtäväksi yhteiselle kolmannelle yhteisölle, mukaan lukien keskusvastapuoli, joka antaa kauppatietorekisteriin yhden ilmoituksen, mukaan lukien asianomainen kenttiä koskeva taulukko. Tämän vuoksi ja tietojen laadun varmistamiseksi ilmoituksessa olisi mainittava, että se annetaan molempien vastapuolten puolesta, ja sen olisi sisällettävä kaikki yksityiskohtaiset tiedot, jotka olisi ilmoitettu, jos sopimuksesta olisi ilmoitettu erikseen.
            
         
               (2)
            
            
               Jotta vältettäisiin epäjohdonmukaisuudet yhteisiä tietoja koskevissa taulukoissa, johdannaissopimuksen kummankin vastapuolen olisi varmistettava, että molemmat kaupan osapuolet ovat hyväksyneet ilmoitettavat yhteiset tiedot. Yksilöllinen kauppatunnus helpottaa tietojen täsmäyttämistä siinä tapauksessa, että vastapuolet antavat ilmoitukset eri kauppatietorekistereihin.
            
         
               (3)
            
            
               Jos yksi vastapuolista tai keskusvastapuoli antaa ilmoituksen molempien vastapuolten puolesta, kyseisen vastapuolen tai keskusvastapuolen olisi voitava lähettää kauppatietorekisteriin yksi tarvittavat tiedot sisältävä ilmoitus päällekkäisten ilmoitusten välttämiseksi ja ilmoitustaakan vähentämiseksi.
            
         
               (4)
            
            
               Johdannaissopimusten arvostaminen on olennaisen tärkeää, jotta sääntelyviranomaiset voisivat täyttää tehtävänsä erityisesti rahoitusjärjestelmän vakauden osalta. Sopimuksen markkinahintaan tai arvostusmallilla tehty arvostus osoittaa sopimukseen liittyvien vastuiden etumerkin ja suuruuden sekä täydentää sopimuksessa täsmennettyjä alkuperäistä arvoa koskevia tietoja.
            
         
               (5)
            
            
               Tietojen kerääminen tiettyyn sopimukseen liittyvästä vakuudesta on olennaisen tärkeää vastuiden asianmukaisen seurannan varmistamiseksi. Jotta tämä olisi mahdollista, vastapuolten, jotka kattavat transaktionsa vakuuksilla, olisi ilmoitettava tästä yksityiskohtaiset tiedot transaktiotasolla. Jos vakuus lasketaan sopimuskokonaisuudesta johtuvien nettopositioiden perusteella eikä vakuutta siten aseteta transaktiotasolla vaan salkkuperusteisesti, vastapuolten olisi voitava ilmoittaa salkku yksilöllisellä koodilla tai numerointijärjestelmällä, jonka vastapuoli täsmentää. Kyseisellä yksilöllisellä koodilla olisi yksilöitävä tietty salkku, jonka osalta vakuus vaihdetaan, jos vastapuolella on useampi kuin yksi salkku, ja sillä olisi myös varmistettava, että johdannaissopimus voidaan yhdistää tiettyyn salkkuun, jonka osalta vakuutta pidetään hallussa.
            
         
               (6)
            
            
               Tämä asetus perustuu teknisten sääntelystandardien luonnoksiin, jotka Euroopan arvopaperimarkkinaviranomainen (EAMV) on toimittanut komissiolle. Se kuvastaa kauppatietorekistereiden merkitystä pyrittäessä parantamaan markkinoiden avoimuutta suurta yleisöä ja sääntelyviranomaisia kohtaan, ja sen tavoitteena on määrittää tiedot, jotka on ilmoitettava kauppatietorekistereihin ja jotka kauppatietorekisterit keräävät ja antavat saataville riippuen johdannaislajista, ja kuvata kaupan luonnetta.
            
         
               (7)
            
            
               EAMV on kuullut asianomaisia viranomaisia ja Euroopan keskuspankkijärjestelmän (EKPJ) jäseniä ennen kuin se on toimittanut teknisten sääntelystandardien luonnokset, joihin tämä asetus perustuu. Euroopan valvontaviranomaisen (Euroopan arvopaperimarkkinaviranomainen) perustamisesta 24 päivänä marraskuuta 2010 annetun Euroopan parlamentin ja neuvoston asetuksen (EU) N:o 1095/2010 (3) 10 artiklan mukaisesti EAMV myös järjesti avoimia julkisia kuulemisia tällaisista teknisten sääntelystandardien luonnoksista, analysoi mahdollisia asiaan liittyviä kustannuksia ja hyötyjä sekä pyysi lausunnon mainitun asetuksen 37 artiklalla perustetulta EAMV:n arvopaperimarkkina-alan osallisryhmältä,
            
         ON HYVÄKSYNYT TÄMÄN ASETUKSEN:
   1 artikla
   Yksityiskohtaiset tiedot, jotka on esitettävä asetuksen (EU) N:o 648/2012 9 artiklan 1 ja 3 kohdan mukaisissa ilmoituksissa
   1.   Kauppatietorekisteriin annettavan ilmoituksen on sisällettävä seuraavat tiedot:
   
               a)
            
            
               liitteessä olevassa taulukossa 1 esitetyt yksityiskohtaiset tiedot, jotka koskevat sopimuksen vastapuolia;
            
         
               b)
            
            
               liitteessä olevassa taulukossa 2 esitetyt yksityiskohtaiset tiedot, jotka koskevat kyseisten kahden vastapuolen välillä tehdyn johdannaissopimuksen yksityiskohtia.
            
         2.   Sovellettaessa 1 kohtaa tarkoitetaan sopimuksen tekemisellä Euroopan parlamentin ja neuvoston direktiivin 2004/39/EY (4) 25 artiklan 3 kohdassa tarkoitettua ”liiketoimen toteuttamista”.
   3.   Jos molempien vastapuolten puolesta annetaan yksi ilmoitus, sen on sisällettävä liitteessä olevassa taulukossa 1 esitetyt tiedot kummankin vastapuolen osalta. Liitteessä olevassa taulukossa 2 esitetyt tiedot toimitetaan ainoastaan kerran.
   4.   Jos molempien vastapuolten puolesta annetaan yksi ilmoitus, tästä on ilmoitettava liitteessä olevan taulukon 1 kentässä 9.
   5.   Jos yksi vastapuolista ilmoittaa sopimusta koskevat tiedot kauppatietorekisteriin toisen vastapuolen puolesta tai kolmas yhteisö ilmoittaa sopimuksesta kauppatietorekisteriin yhden vastapuolen tai molempien vastapuolten puolesta, ilmoitettuihin tietoihin on sisällyttävä kaikki yksityiskohtaiset tiedot, jotka olisi ilmoitettu, jos kumpikin vastapuoli olisi ilmoittanut sopimuksesta kauppatietorekisteriin erikseen.
   6.   Jos johdannaissopimus sisältää piirteitä, jotka ovat ominaisia useammalle kuin yhdelle liitteessä olevassa taulukossa 2 täsmennetylle kohde-etuudelle, ilmoituksessa on mainittava, mitä omaisuusluokkaa vastapuolet ennen ilmoituksen lähettämistä kauppatietorekisteriin katsoivat sopimuksen eniten muistuttavan.
   2 artikla
   Määritetyt kaupat
   1.   Jos keskusvastapuoli myöhemmin määrittää voimassa olevan sopimuksen, määrityksestä olisi ilmoitettava voimassa olevan sopimuksen muutoksena.
   2.   Jos sopimus tehdään markkinapaikassa ja keskusvastapuoli määrittää sen eikä vastapuoli tiedä, kuka toinen vastapuoli on, raportoivan vastapuolen on ilmoitettava keskusvastapuoli vastapuolekseen.
   3 artikla
   Vastuista ilmoittaminen
   1.   Liitteessä olevan taulukon 1 mukaisesti vakuuksista esitettävien tietojen on sisällettävä kaikki asetetut vakuudet.
   2.   Jos vastapuoli ei aseta vakuutta transaktiotasolla, vastapuolten on ilmoitettava kauppatietorekisteriin vakuus, joka on asetettu salkkuperusteisesti.
   3.   Jos sopimukseen liittyvä vakuus ilmoitetaan salkkuperusteisesti, raportoivan vastapuolen on ilmoitettava kauppatietorekisteriin koodi, jolla ilmoitettuun sopimukseen liittyvien, toiselle vastapuolelle asetettujen vakuuksien salkku yksilöidään.
   4.   Finanssialan ulkopuolisten vastapuolten, joita ei tarkoiteta asetuksen (EU) N:o 648/2012 10 artiklassa, ei tarvitse ilmoittaa liitteessä olevassa taulukossa 1 tarkoitettuja sopimusten vakuuksia eikä arvostuksia markkinahintaan tai arvostusmallilla.
   5.   Jos keskusvastapuoli määrittää sopimuksen, ainoastaan se toimittaa arvostuksen markkinahintaan.
   4 artikla
   Raportointiloki
   Kauppatietorekistereihin kirjattujen tietojen muutokset on säilytettävä raportointilokissa, jossa yksilöidään muutosta hakenut henkilö tai hakeneet henkilöt, mukaan lukien tarvittaessa itse kauppatietorekisteri, tällaisen muutoksen syy tai syyt, päiväys ja aikaleima sekä selkeä kuvaus muutoksista, mukaan lukien asianomaiset tiedot vanhassa ja uudessa muodossaan, kuten liitteessä olevan taulukon 2 kentissä 58 ja 59 esitetään.
   5 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä joulukuuta 2012.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  Ei vielä julkaistu virallisessa lehdessä.
   
      (2)  EUVL L 201, 27.7.2012 s. 1.
   
      (3)  EUVL L 331, 15.12.2010, s. 84.
   
      (4)  EUVL L 145, 30.4.2004, s. 1.
   
      LIITE
      
         Kauppatietorekistereihin ilmoitettavat yksityiskohtaiset tiedot
      
      
         Taulukko 1
      
      
         Vastapuolen tiedot
      
      
                   
               
               
                  Kenttä
               
               
                  Ilmoitettavat yksityiskohtaiset tiedot
               
            
                  
                     Sopimuspuolet
                  
               
            
                  1
               
               
                  Raportoinnin aikaleima
               
               
                  Kauppatietorekisteriin annetun ilmoituksen päivämäärä ja aika.
               
            
                  2
               
               
                  Vastapuolen tunnistetiedot
               
               
                  Raportoivan vastapuolen osoittava yksilöllinen koodi.
                  Jos kyseessä on henkilö, on käytettävä asiakaskoodia.
               
            
                  3
               
               
                  Toisen vastapuolen tunnistetiedot
               
               
                  Sopimuksen toisen vastapuolen osoittava yksilöllinen koodi. Tämä kenttä on täytettävä raportoivan vastapuolen näkökulmasta. Jos kyseessä on henkilö, on käytettävä asiakaskoodia.
               
            
                  4
               
               
                  Vastapuolen nimi
               
               
                  Raportoivan vastapuolen toiminimi.
                  Tämä kenttä voidaan jättää tyhjäksi, jos vastapuolen tunnistetiedot jo sisältävät nämä tiedot.
               
            
                  5
               
               
                  Vastapuolen kotipaikka
               
               
                  Tiedot sääntömääräisestä kotipaikasta: raportoivan vastapuolen täydellinen osoite, kaupunki ja maa.
                  Tämä kenttä voidaan jättää tyhjäksi, jos vastapuolen tunnistetiedot jo sisältävät nämä tiedot.
               
            
                  6
               
               
                  Vastapuolen yrityssektori
               
               
                  Raportoivan vastapuolen yritystoiminnan luonne (pankki, vakuutusyritys jne.).
                  Tämä kenttä voidaan jättää tyhjäksi, jos vastapuolen tunnistetiedot jo sisältävät nämä tiedot.
               
            
                  7
               
               
                  Vastapuolen luonne finanssialan toimijana tai finanssialan ulkopuolisena toimijana
               
               
                  Ilmoitetaan, onko raportoiva vastapuoli asetuksen (EU) N:o 648/2012 2 artiklan 8 kohdassa tarkoitettu finanssialalla toimiva vastapuoli vai 2 artiklan 9 kohdassa tarkoitettu finanssialan ulkopuolinen vastapuoli.
               
            
                  8
               
               
                  Välittäjän tunnistetiedot
               
               
                  Jos välittäjä toimii raportoivan vastapuolen puolesta ilman, että siitä tulee vastapuoli, raportoivan vastapuolen on täsmennettävä tämä välittäjä yksilöllisen koodin avulla. Jos kyseessä on henkilö, on käytettävä asiakaskoodia.
               
            
                  9
               
               
                  Raportoivan yhteisön tunnistetiedot
               
               
                  Jos raportoiva vastapuoli on delegoinut ilmoituksen antamisen kolmannen osapuolen tai toisen vastapuolen tehtäväksi, kyseinen yhteisö on täsmennettävä tässä kentässä yksilöllisellä koodilla. Muutoin kenttä jätetään tyhjäksi.
                  Jos kyseessä on henkilö, on käytettävä asiakaskoodia, jonka yksittäisen vastapuolen kaupan toteuttamiseksi käyttämä oikeushenkilö on antanut.
               
            
                  10
               
               
                  Määritysosapuolen tunnistetiedot
               
               
                  Jos raportoiva vastapuoli ei ole määritysosapuoli, sen määritysosapuoli on täsmennettävä tässä kentässä yksilöllisellä koodilla. Jos kyseessä on henkilö, on käytettävä keskusvastapuolen antamaa asiakaskoodia.
               
            
                  11
               
               
                  Edunsaajan tunnistetiedot
               
               
                  Osapuoli, johon sopimuksesta aiheutuvia oikeuksia ja velvollisuuksia sovelletaan. Kun liiketoimi toteutetaan jonkin useita edunsaajia edustavan rakenteen, esimerkiksi rahaston, kautta, edunsaaja olisi yksilöitävä kyseiseksi rakenteeksi. Jos sopimuksen edunsaaja ei ole sopimuksen vastapuoli, raportoivan vastapuolen on täsmennettävä kyseinen edunsaaja yksilöllisellä koodilla, tai jos kyse on henkilöstä, asiakaskoodilla, jonka henkilön käyttämä oikeushenkilö on hänelle antanut.
               
            
                  12
               
               
                  Asema kaupankäynnissä
               
               
                  Ilmoitetaan, onko raportoiva vastapuoli tehnyt sopimuksen päämiehenä omaan lukuunsa (omasta puolestaan tai asiakkaan puolesta) vai asiamiehenä asiakkaan lukuun ja puolesta.
               
            
                  13
               
               
                  Vastapuolen rooli
               
               
                  Ilmoitetaan, onko kyseessä osto vai myynti. Jos kyseessä on korkojohdannainen, ostajapuoli edustaa ensimmäisen korkovirran maksajaa ja myyjäpuoli edustaa toisen korkovirran maksajaa.
               
            
                  14
               
               
                  Sopimus ETA:n ulkopuolisen vastapuolen kanssa
               
               
                  Ilmoitetaan, onko toisen vastapuolen kotipaikka Euroopan talousalueen ulkopuolella.
               
            
                  15
               
               
                  Liittyy liiketoimintaan tai rahoitustoimintaan suoraan
               
               
                  Tiedot siitä, onko sopimus objektiivisesti mitattavissa, koska se liittyy raportoivan vastapuolen liiketoimintaan tai rahoitustoimintaan suoraan asetuksen (EU) N:o 648/2012 10 artiklan 3 kohdassa tarkoitetulla tavalla.
                  Tämä kenttä jätetään tyhjäksi, jos raportoiva vastapuoli on asetuksen (EU) N:o 648/2012 2 artiklan 8 kohdassa tarkoitettu finanssialalla toimiva vastapuoli.
               
            
                  16
               
               
                  Määrityskynnysarvo
               
               
                  Tieto siitä, onko raportoiva vastapuoli asetuksen (EU) N:o 648/2012 10 artiklan 2 kohdassa tarkoitetun määrityskynnysarvon yläpuolella. Tämä kenttä jätetään tyhjäksi, jos raportoiva vastapuoli on asetuksen (EU) N:o 648/2012 2 artiklan 8 kohdassa tarkoitettu finanssialalla toimiva vastapuoli.
               
            
                  17
               
               
                  Sopimuksen markkina-arvo
               
               
                  Sopimuksen arvostaminen tarvittaessa markkinahintaan tai arvostusmallilla asetuksen (EU) N:o 648/2012 11 artiklan 2 kohdan mukaisesti.
               
            
                  18
               
               
                  Valuutta, jossa sopimuksen markkina-arvo ilmoitetaan
               
               
                  Valuutta, jota käytetään, kun sopimus tarvittaessa arvostetaan markkinahintaan tai arvostusmallilla asetuksen (EU) N:o 648/2012 11 artiklan 2 kohdan mukaisesti.
               
            
                  19
               
               
                  Arvostuspäivä
               
               
                  Viimeisimmän markkinahintaan tai arvostusmallilla tehdyn arvostuksen päivämäärä.
               
            
                  20
               
               
                  Arvostuksen kellonaika
               
               
                  Viimeisimmän markkinahintaan tai arvostusmallilla tehdyn arvostuksen kellonaika.
               
            
                  21
               
               
                  Arvostuksen tyyppi
               
               
                  Ilmoitetaan, tehtiinkö arvostus markkinahintaan vai arvostusmallilla.
               
            
                  22
               
               
                  Vakuuden asettaminen
               
               
                  Ilmoitetaan, onko asetettu vakuus.
               
            
                  23
               
               
                  Vakuussalkku
               
               
                  Ilmoitetaan, asetettiinko vakuus salkkuperusteisesti. Salkulla tarkoitetaan sitä, että vakuus on laskettu sopimuskokonaisuudesta johtuvien nettopositioiden perusteella, eikä kauppakohtaisesti.
               
            
                  24
               
               
                  Vakuussalkun koodi
               
               
                  Jos vakuus ilmoitetaan salkkuperusteisesti, salkku olisi täsmennettävä yksilöllisellä koodilla, jonka raportoiva vastapuoli antaa.
               
            
                  25
               
               
                  Vakuuden arvo
               
               
                  Raportoivan vastapuolen toiselle vastapuolelle asettaman vakuuden arvo. Jos vakuus asetetaan salkkuperusteisesti, tässä kentässä olisi ilmoitettava kaikkien kyseiseen salkkuun asetettujen vakuuksien arvo.
               
            
                  26
               
               
                  Valuutta, jossa vakuuden arvo ilmoitetaan
               
               
                  Täsmennetään, missä valuutassa kentässä 25 oleva vakuuden arvo on ilmoitettu.
               
            
         
      
         Taulukko 2
      
      
         Yhteiset tiedot
      
      
                   
               
               
                  Kenttä
               
               
                  Ilmoitettavat yksityiskohtaiset tiedot
               
               
                  Sovellettavat johdannaissopimukset
               
            
                   
               
               
                  
                              
                                 Jakso 2a –
                              
                           
                           
                              Sopimustyyppi
                           
                        
               
                   
               
               
                  
                     Kaikki sopimukset
                  
               
            
                  1
               
               
                  Käytetty luokittelu
               
               
                  Sopimus on täsmennettävä käyttäen tuotetunnusta.
               
               
                   
               
            
                  2
               
               
                  Tuotteen tunnistetiedot 1
               
               
                  Sopimus on täsmennettävä käyttäen tuotetunnusta.
               
               
                   
               
            
                  3
               
               
                  Tuotteen tunnistetiedot 2
               
               
                  Sopimus on täsmennettävä käyttäen tuotetunnusta.
               
               
                   
               
            
                  4
               
               
                  Kohde-etuus
               
               
                  Kohde-etuus on täsmennettävä käyttäen sen yksilöllistä tuotetunnusta. Jos kyseessä on kori tai indeksi, sitä koskevat tiedot on annettava, vaikkei yksilöllistä tunnusta olisi olemassa.
               
               
                   
               
            
                  5
               
               
                  Nimellisvaluutta 1
               
               
                  Valuutta, jossa nimellismäärä ilmoitetaan. Jos kyseessä on korkojohdannainen, kyseessä on ensimmäisen korkovirran nimellisvaluutta.
               
               
                   
               
            
                  6
               
               
                  Nimellisvaluutta 2
               
               
                  Valuutta, jossa nimellismäärä ilmoitetaan. Jos kyseessä on korkojohdannainen, kyseessä on toisen korkovirran nimellisvaluutta.
               
               
                   
               
            
                  7
               
               
                  Toteutusvaluutta
               
               
                  Valuutta, joka toimitetaan.
               
               
                   
               
            
                   
               
               
                  
                              
                                 Jakso 2b –
                              
                           
                           
                              Yksityiskohtaiset tiedot transaktioista
                           
                        
               
                   
               
               
                  
                     Kaikki sopimukset
                  
               
            
                  8
               
               
                  Kaupan tunnistetiedot
               
               
                  Euroopan tasolla sovittu yksilöllinen kauppatunnus, jonka raportoiva vastapuoli antaa. Jos yksilöllistä kauppatunnusta ei ole, olisi luotava erillinen koodi ja sovittava siitä toisen vastapuolen kanssa.
               
               
                   
               
            
                  9
               
               
                  Transaktion viitenumero
               
               
                  Raportoivan vastapuolen tai sen puolesta raportoivan kolmannen osapuolen transaktiolle antama yksilöllinen tunnusnumero.
               
               
                   
               
            
                  10
               
               
                  Kauppapaikka
               
               
                  Kauppapaikka on täsmennettävä käyttäen sen yksilöllistä koodia. Jos sopimus on tehty pörssin ulkopuolella, on tarkennettava, onko asianomainen väline otettu kaupankäynnin kohteeksi, mutta sillä käydään kauppaa pörssin ulkopuolella, vai eikö sitä ole otettu kaupankäynnin kohteeksi ja sillä käydään kauppaa pörssin ulkopuolella.
               
               
                   
               
            
                  11
               
               
                  Tiivistäminen
               
               
                  Ilmoitetaan, onko sopimus tiivistämisen tulosta.
               
               
                   
               
            
                  12
               
               
                  Hinta/kurssi
               
               
                  Hinta johdannaista kohden, tarvittaessa pois lukien palkkio ja kertynyt korko.
               
               
                   
               
            
                  13
               
               
                  Hinnan merkintätapa
               
               
                  Tapa, jolla hinta on ilmaistu.
               
               
                   
               
            
                  14
               
               
                  Nimellismäärä
               
               
                  Sopimuksen alkuperäinen arvo.
               
               
                   
               
            
                  15
               
               
                  Hintakerroin
               
               
                  Rahoitusvälineen yksikkömäärä, joka sisältyy kaupankäyntierään; esimerkiksi yhden sopimuksen kattamien johdannaisten määrä.
               
               
                   
               
            
                  16
               
               
                  Määrä
               
               
                  Ilmoituksen sisältämien sopimusten lukumäärä, jos ilmoitetaan useampi kuin yksi johdannaissopimus.
               
               
                   
               
            
                  17
               
               
                  Ennakkomaksu
               
               
                  Raportoivan vastapuolen maksamat tai saamat mahdolliset ennakkomaksut.
               
               
                   
               
            
                  18
               
               
                  Toteutustapa
               
               
                  Ilmoitetaan, onko sopimuksen toimitusmuoto fyysinen vai käteinen.
               
               
                   
               
            
                  19
               
               
                  Kaupanteon aikaleima
               
               
                  1 artiklan 2 kohdan määritelmän mukaisesti.
               
               
                   
               
            
                  20
               
               
                  Voimaantulopäivä
               
               
                  Päivämäärä, jona sopimuksen mukaiset velvoitteet tulevat voimaan.
               
               
                   
               
            
                  21
               
               
                  Voimassaolon alkuperäinen päättymispäivä
               
               
                  Ilmoitetun sopimuksen alkuperäinen päättymispäivä. Ennenaikaista päättymistä ei ilmoiteta tässä kentässä.
               
               
                   
               
            
                  22
               
               
                  Voimassaolon tosiasiallinen päättymispäivä
               
               
                  Ilmoitetun sopimuksen tosiasiallinen päättymispäivä. Jos sama kuin alkuperäinen päättymispäivä, tämä kenttä jätetään tyhjäksi.
               
               
                   
               
            
                  23
               
               
                  Toimituspäivä
               
               
                  Kohde-etuuden toimituspäivä. Jos useampia kuin yksi, voidaan käyttää useampia kenttiä (esim. 23A, 23B, 23C…).
               
               
                   
               
            
                  24
               
               
                  Vakiosopimuksen tyyppi
               
               
                  Asianomaisen vakiosopimuksen (Master Agreement) nimi, jos ilmoitetussa sopimuksessa käytetään vakiosopimusta (esim. ISDA:n vakiosopimus; sähkön ostamista ja myyntiä koskeva vakiosopimus; kansainvälinen ForEx-vakiosopimus; eurooppalainen vakiosopimus tai mahdollinen paikallinen vakiosopimus).
               
               
                   
               
            
                  25
               
               
                  Vakiosopimuksen versio
               
               
                  Ilmoitetaan tarpeen mukaan, miltä vuodelta ilmoitetussa kaupassa käytetty vakiosopimuksen versio on peräisin (esim. 1992, 2002…).
               
               
                   
               
            
                   
               
               
                  
                              
                                 Jakso 2c –
                              
                           
                           
                              Riskin vähentäminen / raportointi
                           
                        
               
                   
               
               
                  
                     Kaikki sopimukset
                  
               
            
                  26
               
               
                  Vahvistamisen aikaleima
               
               
                  Vahvistamisen päivämäärä ja kellonaika komission delegoidussa asetuksessa (EU) N:o 149/2013 (1) määritellyllä tavalla sekä aikavyöhyke, jolla vahvistaminen on tehty.
               
               
                   
               
            
                  27
               
               
                  Vahvistamiskeino
               
               
                  Ilmoitetaan, onko sopimus vahvistettu sähköisesti, muuten kuin sähköisesti vai edelleen vahvistamatta.
               
               
                   
               
            
                   
               
               
                  
                              
                                 Jakso 2d –
                              
                           
                           
                              Määritys
                           
                        
               
                   
               
               
                  
                     Kaikki sopimukset
                  
               
            
                  28
               
               
                  Määritysvelvollisuus
               
               
                  Ilmoitetaan, sovelletaanko ilmoitettuun sopimukseen asetuksen (EU) N:o 648/2012 mukaista määritysvelvollisuutta.
               
               
                   
               
            
                  29
               
               
                  Määritetty
               
               
                  Ilmoitetaan, onko määritys tehty.
               
               
                   
               
            
                  30
               
               
                  Määrityksen aikaleima
               
               
                  Kellonaika ja päivämäärä, jona määritys tehtiin.
               
               
                   
               
            
                  31
               
               
                  Keskusvastapuoli
               
               
                  Jos sopimus on määritetty, sopimuksen määrittäneen keskusvastapuolen yksilöllinen koodi.
               
               
                   
               
            
                  32
               
               
                  Konsernin sisäinen
               
               
                  Ilmoitetaan, tehtiinkö sopimus asetuksen (EU) N:o 648/2012 3 artiklassa määriteltynä konsernin sisäisenä transaktiona.
               
               
                   
               
            
                   
               
               
                  
                              
                                 Jakso 2e –
                              
                           
                           
                              Korot
                           
                        
               
                  
                     Jos UPI on ilmoitettu ja sisältää kaikki jäljempänä esitetyt tiedot, näitä tietoja ei tarvitse ilmoittaa.
                  
               
               
                  
                     Korkojohdannaiset
                  
               
            
                  33
               
               
                  Ensimmäisen korkovirran kiinteä kurssi
               
               
                  Ilmoitetaan ensimmäisen korkovirran kiinteä kurssi, jos sovellettavissa.
               
               
                   
               
            
                  34
               
               
                  Toisen korkovirran kiinteä kurssi
               
               
                  Ilmoitetaan toisen korkovirran kiinteä kurssi, jos sovellettavissa.
               
               
                   
               
            
                  35
               
               
                  Kiinteän kurssin laskukäytäntö
               
               
                  Päivien tosiasiallinen lukumäärä asianomaisella kiinteän kurssin laskentakaudella, jos sovellettavissa.
               
               
                   
               
            
                  36
               
               
                  Kiinteän koron maksutiheys
               
               
                  Ilmoitetaan kiinteän koron maksutiheys, jos sovellettavissa.
               
               
                   
               
            
                  37
               
               
                  Vaihtuvan koron maksutiheys
               
               
                  Ilmoitetaan vaihtuvan koron maksutiheys, jos sovellettavissa.
               
               
                   
               
            
                  38
               
               
                  Vaihtuvan koron korkojakson muuttuminen
               
               
                  Ilmoitetaan, kuinka usein vaihtuvan koron korkojakso muuttuu, jos sovellettavissa.
               
               
                   
               
            
                  39
               
               
                  Ensimmäisen korkovirran vaihtuva kurssi
               
               
                  Ilmoitetaan korot, jotka vaihtuvat ennalta määrätyin väliajoin markkinoiden viitekurssin mukaisesti, jos sovellettavissa.
               
               
                   
               
            
                  40
               
               
                  Toisen korkovirran vaihtuva kurssi
               
               
                  Ilmoitetaan korot, jotka vaihtuvat ennalta määrätyin väliajoin markkinoiden viitekurssin mukaisesti, jos sovellettavissa.
               
               
                   
               
            
                   
               
               
                  
                              
                                 Jakso 2f –
                              
                           
                           
                              Valuutat
                           
                        
               
                  
                     Jos UPI on ilmoitettu ja sisältää kaikki jäljempänä esitetyt tiedot, näitä tietoja ei tarvitse ilmoittaa.
                  
               
               
                  
                     Valuuttajohdannaiset
                  
               
            
                  41
               
               
                  Valuutta 2
               
               
                  Sopimukseen perustuva toinen valuutta (”cross currency”), jos eri kuin toteutusvaluutta.
               
               
                   
               
            
                  42
               
               
                  Valuuttakurssi 1
               
               
                  Sopimukseen perustuva valuuttakurssi.
               
               
                   
               
            
                  43
               
               
                  Valuutan termiinikurssi
               
               
                  Valuutan termiinikurssi arvopäivänä.
               
               
                   
               
            
                  44
               
               
                  Valuuttapari
               
               
                  Valuuttapari, jonka keskinäisen kurssin noteeraus ilmaisee
               
               
                   
               
            
                   
               
               
                  
                              
                                 Jakso 2g –
                              
                           
                           
                              Hyödykkeet
                           
                        
               
                  
                     Jos UPI on ilmoitettu ja sisältää kaikki jäljempänä esitetyt tiedot, näitä tietoja ei tarvita, jollei niitä tarvitse ilmoittaa Euroopan parlamentin ja neuvoston asetuksen (EU) N:o 1227/2011
                      (2)
                     mukaisesti.
                  
               
               
                  
                     Hyödykejohdannaiset
                  
               
            
                   
               
               
                  
                     Yleistä
                  
               
               
                   
               
               
                   
               
            
                  45
               
               
                  Hyödykeperusta
               
               
                  Ilmoitetaan sopimuksen kohde-etuutena olevan hyödykkeen tyyppi.
               
               
                   
               
            
                  46
               
               
                  Hyödykkeen yksityiskohtaiset tiedot
               
               
                  Ilmoitetaan hyödykkeestä tarkemmat tiedot kuin kentässä 45.
               
               
                   
               
            
                   
               
               
                  
                     Energia
                  
               
               
                  Tiedot ilmoitetaan tarvittaessa asetuksen (EU) N:o 1227/2011 mukaisesti.
               
               
                   
               
            
                  47
               
               
                  Jakelupaikka tai -alue
               
               
                  Jakelupaikka(-paikat) markkina-alueella(-alueilla).
               
               
                   
               
            
                  48
               
               
                  Yhteenliitäntäpiste
               
               
                  Siirtosopimuksen tarkoittama(t) rajapiste(-pisteet).
               
               
                   
               
            
                  49
               
               
                  Kuormitustyyppi
               
               
                  Kenttien 50–54 toistuva jakso, jolla tunnistetaan päivän toimitusjaksoja vastaava tuotteen toimitusprofiili.
               
               
                   
               
            
                  50
               
               
                  Toimituksen alkamispäivä ja -aika
               
               
                  Päivä ja kellonaika, jolloin toimitus alkaa.
               
               
                   
               
            
                  51
               
               
                  Toimituksen päättymispäivä ja -aika
               
               
                  Päivä ja kellonaika, jolloin toimitus päättyy.
               
               
                   
               
            
                  52
               
               
                  Sopimuskapasiteetti
               
               
                  Määrä toimitusaikaväliä kohden.
               
               
                   
               
            
                  53
               
               
                  Määräyksikkö
               
               
                  Määrä tunnissa tai päivässä megawattitunteina (MWh) tai kilowattitunteina päivää kohden (kWh/d); vastaa kohde-etuutena olevaa hyödykettä.
               
               
                   
               
            
                  54
               
               
                  Hinta määräyksikköä kohden
               
               
                  Hinta määräyksikköä kohden, jos sovellettavissa.
               
               
                   
               
            
                   
               
               
                  
                              
                                 Jakso 2h –
                              
                           
                           
                              Optiot
                           
                        
               
                  
                     Jos UPI on ilmoitettu ja sisältää kaikki jäljempänä esitetyt tiedot, näitä tietoja ei tarvitse ilmoittaa.
                  
               
               
                  
                     Sopimukset, jotka sisältävät option
                  
               
            
                  55
               
               
                  Option tyyppi
               
               
                  Ilmoitetaan, onko kyseessä osto- vai myyntioptio.
               
               
                   
               
            
                  56
               
               
                  Option toteutustapa
               
               
                  Ilmoitetaan, voiko option toteuttaa vain tiettynä päivänä (eurooppalainen ja aasialainen tapa), tiettyinä ennalta määrättyinä päivinä (bermudalainen tapa) vai milloin tahansa sopimuksen voimassaoloaikana (amerikkalainen tapa).
               
               
                   
               
            
                  57
               
               
                  Toteutushinta (korkokatto/ korkopohja)
               
               
                  Option toteutushinta.
               
               
                   
               
            
                   
               
               
                  
                              
                                 Jakso 2i –
                              
                           
                           
                              Ilmoitukseen tehdyt muutokset
                           
                        
               
                   
               
               
                  
                     Kaikki sopimukset
                  
               
            
                  58
               
               
                  Toimen tyyppi
               
               
                  Minkä seuraavista ilmoitus sisältää:
                  
                              —
                           
                           
                              johdannaissopimuksesta tai kaupan jälkeisestä tapahtumasta ilmoittaminen ensimmäistä kertaa, jolloin toimen tyyppi on ”uusi”;
                           
                        
                              —
                           
                           
                              aiemmin ilmoitettua johdannaissopimusta koskevien tietojen muuttaminen, jolloin toimen tyyppi on ”muutos”;
                           
                        
                              —
                           
                           
                              virheellisesti annetun ilmoituksen peruuttaminen, jolloin toimen tyyppi on ”virhe”;
                           
                        
                              —
                           
                           
                              voimassa olevan sopimuksen päättäminen, jolloin toimen tyyppi on ”peruutus”;
                           
                        
                              —
                           
                           
                              voimassa olevan sopimuksen tiivistäminen, jolloin toimen tyyppi on ”tiivistäminen”;
                           
                        
                              —
                           
                           
                              sopimuksen arvostuksen saattaminen ajan tasalle, jolloin toimen tyyppi on ”arvostuksen saattaminen ajan tasalle”;
                           
                        
                              —
                           
                           
                              mikä tahansa muu muutos ilmoitukseen, jolloin toimen tyyppi on ”muu”.
                           
                        
               
                   
               
            
                  59
               
               
                  Yksityiskohtaiset tiedot toimen tyypistä
               
               
                  Jos toimen tyypiksi on kentässä 58 ilmoitettu ”muu”, toimesta on ilmoitettava tässä yksityiskohtaisemmat tiedot.
               
               
                   
               
            
         (1)  Katso tämän virallisen lehden sivu 11.
      
         (2)  EUVL L 326, 8.12.2011, s. 1.